EkBass/fiwiki-20250220-pages-articles huggingface dataset:
ManagerLeague

ManagerLeague on verkossa selaimella pelattava jalkapallomanageripeli jolla on kymmeniätuhansia aktiivisia pelaajia. Maanantaista perjantaihin on kaksi sarjaottelua vuorokaudessa, viikonloppuina pelataan vain vapaaehtoisia cup- otteluita. Yhden sarjakauden kesto on neljä viikkoa. == Aiheesta muualla == * ManagerLeague Luokka:Selainpelit
MEKO

MEKO (, monitoimiyhdistelmä) on saksalaisen Blohm & Vossin suunnittelema ja toteuttama modulaarinen keveiden sotalaivojen luokka ja yhtiön rekisteröimä tuotemerkki. Modulaarisuus sisältää asejärjestelmät, elektroniset järjestelmät, voimanlähteen ja niin edelleen. Modulaarisuuden avulla saadaan parannettua alusten käytettävyyttä merkittävästi sekä samalla niiden palveluksessa olo aikaa kasvatettua. Järjestelmään kuuluu fregatteja, korvetteja sekä avomerikelpoisia partioaluksia. Ensimmäiset tämän tyypin alukset valmistuivat 1970-luvulla ja viimeisin tilaus on tullut aivan viime vuosina. Tyyppi Luokka Valtio Lukumäärä Luovutettu Pituus (m) Leveys (m) Uppouma (m) Pääase MEKO 360H1 Aradu 1 1981 125.80 15.00 4.30 Otobreda 127/54 Compact MEKO 360H2 Almirante Brown -luokka 4 1983-1984 125.80 15.00 4.30 Otobreda 127/54 Compact MEKO 140A16 Espora-luokka 6 1985-2002 91.20 11.00 3.33 Otobreda 76 mm MEKO 200TN Yavuz-luokka 4 1987- 110.50 14.20 4.14 5"/54 caliber Mark 45 MEKO 200PN Vasco da Gama -luokka 3 1991- 115.90 14.80 4.10 Ranskalainen 100 mm laivastotykki MEKO 200HN Hydra-luokka 4 -1992 117.00 14.80 4.10 5"/54 caliber Mark 45 Fregatti 123 Brandenburg-luokka 4 1994-1996 138.85 16.70 4.35 Otobreda 76 mm MEKO 200TN II-A Barbaros-luokka 2 1995- 116.70 14.80 4.10 5"/54 caliber Mark 45 MEKO 200 ANZAC ANZAC-luokka & 8 (Aus) 2 (NZ) 1996-2004 118.00 14.80 4.10 5"/54 caliber Mark 45 MEKO 200TN II-B Salihreis-luokka 2 1998- 118.00 14.80 4.30 5"/54 caliber Mark 45 Fregatti 124 Sachsen-luokka 3 2002- 143.00 17.44 4.86 Otobreda 76 mm MEKO A-200 SAN Valour-luokka 4 2003- 121.00 16.34 4.40 Otobreda 76 mm MEKO A-100 RMN Kedah- luokka 6 2004- 91.10 12.85 3.40 Otobreda 76 mm MEKO A-100 Gawron-luokka 2 (+3) 95.20 13.30 3.60 Bofors 57 mm gun Korvetti 130 Braunschweig-luokka 5 88.75 12.80 3.40 Otobreda 76 mm Fregatti 125 Baden-Württemberg-luokka +4 2011 145.00 18.00 5.00 Otobreda 127/64 == Lähteet == Luokka:Saksalaiset sotalaivat
Ruskopääluura

Ruskopääluura (Grallaria ruficapilla) on Etelä-Amerikassa Andeilla elävä luuriin kuuluva varpuslintu. == Koko ja ulkonäkö == Ruskopääluura on kooltaan 18-19 cm. Ruskopääluuran pää ja päälaki ovat väriltään ruosteenruskeat. Lajin selkä, siivet ja pyrstö ovat väritykseltään oliivinruskeat. Vatsa on pohjaväriltään valkoinen ja siinä on leveitä hyvin tumman uskeita tai ruosteen ruskeita pystyviiruja, erityisesti kyljessä. Linnun jalat ovat harmaat. Ulkonäöltään ruskopääluura muistuttaa tumbesinluuraa (Grallaria watkinsi) ja cundinamarcanluuraa (Grallaria kaestneri), joka on kuitenkin pienempi ja tummempi. == Levinneisyys, elinympäristö ja elintavat == Ruskopääluuraa tavataan Andeilla Venezuelassa, Kolumbiassa, Ecuadorissa ja Perussa. Lajin elinympäristöä ovat vuoristometsät ja niiden reunat. Metsät sijaitsevat yleensä 2 000-2 900 metrin korkeudella merenpinnasta. Laji on suvaitsevaisempi hakattuja metsiä kohtaan kuin monet muut luuralajit. Lintu elää varsin piileskelevää elämää metsien pohjakerroksissa, mutta voidaan nähdä avoimemmillakin paikoilla kuten metsän reunojen ruohikoissa. == Pesiminen == Ruskopääluuran pesä sijaitsee puussa. Pesä rakennetaan tikuista, sammalista ja bambuista. Naaras munii kaksi munaa, jotka ovat väriltään vaalean sinivihreitä. Sekä koiras että naaras hautovat munia ja ruokkivat kuoriutuneita poikasia. == Lähteet == Luokka:Luurat
Pintakytkin

Pintakytkin (kelluke, vippa) on laite, jota käytetään nesteen pinnankorkeuden määrittämiseen esimerkiksi kaivoissa ja pumppaamoissa. Sitä voidaan käyttää tyhjennys- ja täyttöpumppujen, sekä moottori- ja magneettiventtiilien ohjauskojeena ja hälytyskojeena halutusta pinnankorkeudesta. Pintakytkimiä on eri kokoisia ja tyyppisiä yksinkertaisimmista malleista sellaisiin, joilla saadaan hälytys- ja pinnankorkeustietoja monelta eri tasolta. Tyypillisimmillään kaapelin varassa roikkuva kytkin kallistuu nestepinnan vaihtelujen mukana ja antaa hälytyksen joko ylä- tai alarajalta mikrokytkimen aktivoituessa kallistumisessa. Tietyllä ennalta määritetyllä nestepinnan tasolla mikrokytkin joko katkaisee tai yhdistää virtapiirin pintakytkimen sisällä. Yleisimpiä käyttötapoja pintakytkimelle on kytkettynä pumpun kanssa säiliöön tai likavesikaivoon. Useimmat kytkimet ovat säädettäviä siten, että laite on asetettu antamaan hälytys, kun nesteen pinta säiliössä nousee liian korkealle. Pintakytkin antaa hälytyksen pumpulle, joka sen jälkeen pumppaa nestettä ulos, kunnes pinnankorkeus on jälleen riittävän matala, jolloin kytkin pysäyttää pumpun. Näin laite myös estää pumpun kuivanakäynnin. Vastaavasti toisen tyyppisillä kytkimillä voidaan estää nestepinnan laskeminen säiliössä liian matalalle kytkemällä laite täyttöpumppuun. ==Katso myös== *Kosteusanturi Luokka:Anturit Luokka:Pumput
Jarmo Heikkinen (pesäpalloilija)

Jarmo Heikkinen (s. 14. toukokuuta 1977) on suomalainen pesäpalloilija, joka pelasi Sotkamon Jymyssä ja toimi myös seuran toimitusjohtajana.Sotkamon Jymyn pelaajaesittely, 10.8.2009 Hän voitti miesten Superpesiksen etenijäkuninkuuden vuonna 2005. == Saavutukset == === Pelaajana === * 7 SM-kultaa: 1995, 2001, 2002, 2003, 2004, 2006, 2009 * 2 SM-hopeaa: 2000, 2008 * 2 SM-pronssia: 2005, 2010 * 5 Itä-Länsi-ottelua: 1998, 2000-2002, 2005 * Superpesiksen etenijäkuningas: 2005 == Lähteet == Luokka:Suomalaiset pesäpalloilijat Luokka:Sotkamon Jymyn pelaajat Luokka:Vuonna 1977 syntyneet Luokka:Elävät henkilöt
Mirko Harjula

Mirko Toni Arvid Harjula (s. 1975) on helsinkiläinen filosofian maisteri (venäjän kääntäminen ja tulkkaus), joka tutkii historiaa sekä kirjoittaa ja kääntää lähinnä historia-aiheista kirjallisuutta. Tutkimuksessaan hän pyrkii esittelemään vähälle tutkimushuomiolle jääneitä puolia Suomen ja Venäjän yhteisestä historiasta sekä tuomaan kotimaisen yleisön ulottuville heikosti tunnetuista lähteistä keräämäänsä ja koostamaansa tietoa. Syksystä 2017 Harjula on jatko-opiskelija Helsingin yliopistossa ja kirjoittaa väitöskirjaa suomalaistaustaisista upseereista Venäjän asevoimissa 1717-1917. == Julkaisut == * Suomalaiset Venäjän sisällissodassa 1917–1922 (Suomalaisen Kirjallisuuden Seura 2006), * Venäjän Karjala ja Muurmanni 1914–1922 (Suomalaisen Kirjallisuuden Seura 2007), * Viro 1914–1922 (Suomalaisen Kirjallisuuden Seura 2009), * Romanian historia (Books on Demand 2009), * Saksan liittolaiset toisessa maailmansodassa 1939-1945 (Books on Demand 2009), * Itämeri 1914–1921 (Books on Demand 2010), * Eesti 1914–1922 (Tänapäev 2011), * "Ryssänupseerit" (Books on Demand 2013), * Punaryssä. Romaani (Books on Demand 2015), * Kaarlo Kivekäs - kolmen armeijan kenraali (Docendo 2017), * Suuri peli ja suomalaiset. Keski-Aasian jako ja suomalaistaustaiset upseerit 1835-1885 (Books on Demand 2020), * Koko kansan kasvatuslaitos. Sattumuksia ja ilmiöitä Suomen puolustuslaitoksen perustamiskaudelta 1918-1924 (Books on Demand 2020), == Kääntänyt == * Monikasvoinen Suomi Timo Vihavainen, Olga Iljuha (toim.) (Edita 2009), (osa) * Tuntematon talvisota Timo Vihavainen, Andrei Saharov (toim.) (Edita 2009), (osa} * Suomi ja Venäjä 1808–1809 Timo Vihavainen, Andrei Saharov (toim.) (Renvall institute 2010), (osa) * Stalinin salainen jatkosota Timo Vihavainen, Ljudmila Kolodnikova (toim.) (Docendo 2014), (ven. asiakirjat) * Näin sen muistan Mihail Gorbatsov (Minerva 2015), * Yönoidat Ljuba Vinogradova (Minerva 2015), * Kannaksen suurtaistelut kesällä 1944 venäläisin silmin Bair Irincheev (Minerva 2016), * Varjo Suomen yllä - Stalinin salaiset kansiot Timo Vihavainen, Ohto Manninen, Kimmo Rentola, Sergei Zuravljov (toim.) (Docendo 2017), (ven. asiakirjat) * Suomen armeijan venäläinen perintö. Tsaarin upseerit ja itänaapurin kalusto Suomen puolustusvoimissa 1918-1948 Viacheslav Nikitin (Minerva 2018), * Vakoojat vastakkain. Suomen ja Neuvostoliiton tiedustelusota 1939-1944 Sergei Verigin (Minerva 2019), * Itä-Karjalan pakolaiset. Tie kotiin Jelena Usatseva (Karjalan Sivistysseura - Periodika 2020), * Taistelua ja kuolemaa. Neuvosto- Karjalan suomalaiset 1920- ja 1930-luvuilla Irina Takala (Karjalan Sivistysseura 2021), * Karjalan kuningas. Eversti P. J. Woods ja brittiläinen interventio Pohjois-Venäjälle 1918-1919 Nick Baron (Karjalan Sivistysseura 2021), * Kentälle jääneet. Kannaksella 1944 kadoneita sotilaita ja heidän etsintänsä Slava Skokov, Mikko Porvali (Atena 2023), (ven. osat) ==Aiheesta muualla== * Luokka:Suomalaiset tietokirjailijat Luokka:Vuonna 1975 syntyneet Luokka:Elävät henkilöt
Songhaikielet

Songhaikielet ovat Nigerjoen keskijuoksulla Nigerissä, Malissa, Nigeriassa, koillisessa Burkina Fasossa sekä Beninissä Guenen seudulla puhuttujen kielten ryhmä. Suurimpia niistä ovat djerma eli zarma (1,5–2 miljoonaa puhujaa etupäässä Nigerissä), songhai (yli 500 000 Malissa ja Nigerissä) ja dendi (yli 20 000 Nigerissä ja Beninissä). Tuaregi- tai laajemmin berberivaikutteisia pohjoisryhmän kieliä ovat tadaksahak, tasawaq, tagdal ja korandjé. Joseph Greenbergin mukaan songhaikielet kuuluvat nilosaharalaiseen ryhmään. Kielisukulaisuutta pidetään kuitenkin hyvin kiistanalaisena. Zarmaa ja dendiä käytetään kouluopetuksen kielinä. Kirjoitusjärjestelmät perustuvat latinalaiseen kirjaimistoon. ==Lähteet== *
Riippusammalet

Riippusammalet (Neckera) on palmikkosammalten lahkoon kuuluva suku, johon kuuluu 6 Suomessa esiintyvää lajia. ==Suomessa esiintyvät riippusammallajit== * Neckera besseri - koloriippusammal * Neckera complanata - siloriippusammal * Neckera crispa - isoriippusammal * Neckera oligocarpa - vuoririippusammal * Neckera pennata - haapariippusammal * Neckera pumila - lännenriippusammal ==Lähteet== Luokka:Palmikkosammalet (lahko)
Somrait

Somrait ovat Tšadissa ja Keski-Afrikan tasavallassa asuva kansa. He puhuvat afroaasialaisten kielten tšadilaiseen ryhmään kuuluvaa somrain kieltä. Sukulaiskansoja ovat ndamit, tumakit, gableit ja nanseret. Vuonna 1980 heitä arvioitiin olevan yhteensä 50 000 henkeä. Pääelinkeinoja ovat maanviljely ja karjanhoito. Somrait harjoittavat perinteistä uskontoaan. ==Lähteet== Luokka:Keski-Afrikan tasavallan etniset ryhmät Luokka:Tšadin etniset ryhmät
Gurilaiset kielet

Gurilaiset eli voltalaiset kielet ovat Länsi-Afrikassa puhuttujen noin 85 nigeriläis-kongolaisen kielen ryhmä. Niitä puhutaan Burkina Fasossa, Malin kaakkoisosassa, Norsunluurannikon, Ghanan, Togon ja Beninin pohjoisosissa sekä Nigerian luoteisosassa. Gurilaisten kielten puhujamäärä on noin 12–15 miljoonaa. Niistä suurin on Burkina Fason moore, jota puhuu noin neljä miljoonaa henkeä. Suurin osa gurilaisista kielistä kuuluu keskigurilaisten tai senufokielten ryhmiin. Niiden joukossa on myös kieliä, jotka jäävät molempien ryhmien ulkopuolelle. Norsunluurannikon pohjois- ja Burkina Fason lounaisosan senufokielten asema kieliryhmän osana on kyseenalainen. Burkina Fason sekä Ghanan, Togon ja Beninin pohjoisosien keskigurilaiset kielet jakautuvat pohjoiseen ja eteläiseen pääryhmään. Pohjoisen pääryhmän 29 kielestä 27 on oti-voltalaisia. Niihin kuuluvat mooren lisäksi muun muassa dagari, dagbani, mampruni ja gurma. Eteläisen pääryhmän 29 kielestä 20 kuuluu gurunsikieliin. Aikaisemmin gurilaisina kielinä pidettiin myös Malin dogonikieliä. Suurin osa gurilaisista kielistä toimii ainoastaan yhteisöjen suullisen kanssakäymisen välineinä. Muutamia kieliä varten luotiin 1900-luvun alussa kirjaimistot ja eräitä niistä on käytetty kouluopetuksen välineinä 1970-luvulta lähtien. Samuen kielen kirjakielen luominen aloitettiin 2010-luvulla. ==Lähteet== *
Dagarit

Dagarit ovat yksi mosien sukukansoista. He asuvat Ghanassa ja Burkina Fason rajaseudulla Kulponin yläjuoksulla ja Mustan Voltan rannoilla. Vuonna 1978 heidän määräkseen arvioitiin 700 000 henkeä. Dagarin kieli kuuluu gurilaisiin eli voltalaisiin kieliin. Kansan pääelinkeinoja ovat maanviljely ja karjanhoito. Monet käyvät palkkatyössä Etelä-Ghanan kaakaoviljelmillä. Dagarit harjoittavat perinteistä uskontoaan. ==Lähteet== Luokka:Burkina Fason etniset ryhmät Luokka:Ghanan etniset ryhmät
Nankanset

Nankanset (myös gurenset, frafrat) ovat Punaisen Voltan oikealla rannalla Ghanan ja Burkina Fason rajaseudulla asuva kansa. He puhuvat gurilaista kieltä. Vuonna 1978 nankanseja arvioitiin olevan 400 000 henkeä. Perinteisiä elinkeinoja ovat maanviljely, karjanhoito ja kalastus. Monet käyvät palkkatöissä Etelä-Ghanan kaakaoviljelmilä. Suurin osa nankanseista harjoittaa perinteisiä uskontoja, osa on muslimeja. ==Lähteet== Luokka:Burkina Fason etniset ryhmät Luokka:Ghanan etniset ryhmät
Lobit

Lobit ovat Burkina Fasossa Mustan Voltan yläjuoksulla ja lähialueilla Norsunluurannikolla ja Ghanassa asuva kansa. He puhuvat gurilaista kieltä. Läheisiä sukukansoja ovat mbuinit, gat, turukat ja dianit. Vuonna 1983 heitä arvioitiin olevan Burkina Fasossa yhteensä 460 000, Norsunluurannikolla 400 000 ja Ghanassa 100 000\. Perinteisiä elinkeinoja ovat kaskiviljely ja karjanhoito. Miehistä monet käyvät palkkatöissä Ghanan kaakaoviljelmillä. Käsityöammatit ja musiikkikulttuuri ovat kehittyneitä. Sukulaisuus luetaan äidin puolelta. Suurin osa kansasta harjoittaa perinteistä uskontoa, osa on kristittyjä tai muslimeja. ==Lähteet== == Aiheesta muualla == Luokka:Burkina Fason etniset ryhmät Luokka:Ghanan etniset ryhmät Luokka:Norsunluurannikon etniset ryhmät
Ole Østmo

Ole Østmo (13. syyskuuta 1866 – 11. syyskuuta 1923) oli norjalainen ampuja ja olympiamitalisti. Hän osallistui Pariisin olympialaisiin 1900, joissa hän voitti neljä mitalia, kaksi hopeista ja kaksi pronssista. Kaikki Østmon mitalit tulivat 300 metrin sotilaskiväärin eri lajeista. Hopeamitali 300 metrin sotilaskiväärin joukkuekilpailusta oli Norjan historian ensimmäinen olympiamitali. Østmo voitti myös muutamia mitaleita Lyonin MM-kisoista vuodelta 1897. Hän voitti kultaa vapaakiväärin pystyasentokilpailusta tuloksella 161 sekä hopeaa joukkue- ja moniasentokilpailuista. ==Lähteet== * ISSF:n tietokanta ===Viitteet=== Luokka:Norjalaiset olympiamitalistit Luokka:Norjalaiset ampujat Luokka:Vuonna 1866 syntyneet Luokka:Vuonna 1923 kuolleet
Bobot

Bobot ovat joukko etnisiä ryhmiä Bobo-Dioulasson pohjois- ja koillispuolella Burkina Fasossa sekä rajaseuduilla Malissa ja Norsunluurannikolla. ”Mustat bobot” (bobo fing) puhuvat mandelaista bobon kieltä ja ovat uskonnoltaan sunnalaisia muslimeja. 1980-luvulla heitä arvioitiin olevan noin 50 000 henkeä Burkina Fasossa ja 10 000 Malissa. Bwat eli ”punaiset” (bobo oule) ja ”valkoiset” (bobo gbe) bobot puhuvat gurilaisia bomun ja bwamun kieliä. He harjoittavat etupäässä perinteistä uskontoa. Osa on katolisia. 1980-luvulla heitä asui 500 000 Burkina Fasossa, 190 000 Malissa ja 80 000 Norsunluurannikolla. Bobojen pääelinkeino on maanviljely. Lisäksi harjoitetaan karjanhoitoa, kalastusta ja käsityöammatteja. ==Lähteet== Luokka:Burkina Fason etniset ryhmät Luokka:Malin etniset ryhmät Luokka:Norsunluurannikon etniset ryhmät
Grusit

Grusit (myös gurunsit) ovat Pohjois-Ghanassa Mustan- ja Valkoisen-Voltan välisellä alueella sekä Burkina Fasossa Mustan ja Punaisen-Voltan välillä asuva kansa. He puhuvat gurilaista kieltä. Vuonna 1983 gruseja arvioitiin olevan 700 000 henkeä. Kansa jakautuu useisiin etnisiin ryhmiin. Elinkeinoja ovat maanviljely ja karjanhoito. Monet käyvät ansiotöissä Etelä-Ghanan plantaaseilla. Taidekäsityöt ovat kehittyneitä. Suurin osa gruseista harjoittaa perinteistä uskontoa, osa on muslimeita tai kristittyjä. ==Lähteet== Luokka:Burkina Fason etniset ryhmät Luokka:Ghanan etniset ryhmät
Nautintaselitelmä

Nautintaselitelmä on aiemmin käytössä ollut asiakirja, joka maa-alueen jakotoimituksessa laadittiin varsinaisen maanjaon perustaksi. Siinä lueteltiin kullekin jako-osakkeelle kuuluvat tilukset sekä niiden pinta-alat ja jyvitysarvot. Nautintaselitelmään kuului kartta ja karttaselitelmä, johon tiluskuvion tiedot merkittiin. Nautintaselitelmästä nähtiin kuinka suuren osan jako-osakkaan omistamat jyvitysarvot olivat kaikkien jaettavien tilusten yhteisestä jyvitysarvosta. Jakotoimitusta ei voinut suorittaa ennen kuin jako- osakkaat olivat hyväksyneet nautintaselitelmän tai se oli hyväksytty tuomioistuimen päätöksellä joko sellaisenaan tai muutettuna. Nautintaselitelmästä säädettiin asetuksessa jakolaitoksesta (82/1916) sen 97–100 pykälissä. Sitä käytettiin myös asetuksen kumonneessa jakolaissa (604/1951) 106 pykälässä ja lain nojalla annetussa jakoasetuksessa (407/1952) 7 luvussa. Jakolaki kumottiin kiinteistönmuodostamislailla (554/1995). ==Lähteet== Luokka:Oikeushistoria Luokka:Maanmittaus
Senufot

Senufot ovat senufokieliä puhuva etninen ryhmä Norsunluurannikon pohjoisosassa, Malin kaakkoisosassa ja Burkina Fason lounaisosassa. Vuonna 2001 heitä arvioitiin olevan yli kolme miljoonaa. Miniankat ovat senufojen alaryhmä. Senufot koostuvat 25–30 ryhmästä, jotka puhuvat toisistaan huomattavasti poikkeavia kieliä. Heillä on yhteinen kulttuuri-identiteetti, mutta ei yhteistä omaperäistä nimitystä. Nimitys senufo lienee alkuperältään mandelainen. Senufojen esivanhemmat olivat pohjoisesta tulleita animistisia maanviljelijöitä, jotka muotoutuivat omaksi ryhmäkseen Korhogon alueella nykyisen Norsunluurannikon pohjoisosassa. 1700-luvulla heidän keskuuteensa muutti djulakauppiaita, jotka toivat mukanaan islaminuskon. Senufojen kehitykseen on vaikuttanut paikallinen ja eurooppalainen orjakauppa sekä ranskalainen siirtomaavalta vuodesta 1895. Kansan pääelinkeinot ovat maanviljely sekä vähäisemmässä määrin karjanhoito. Tärkeimmät viljelykasvit ovat hirssi, durra, maissi, vihannekset, juurekset ja hedelmät. Myytäväksi kasvatetaan riisiä, puuvillaa, maapähkinää ja tupakkaa. Lisäksi harjoitetaan keräilyä ja käsityöammatteja. Perinteisiä asumuksia ovat savitiiliset pyöreät tai neliskulmaiset majat, jotka muodostavat viljavarastojen ja sisäpihan kanssa suljetun kokonaisuuden. Ruokavalio koostuu enimmäkseen maustetuista puuroista ja vihanneskeitoista. Yhteiskuntajärjestys perustuu suurperheiden muodostamiin kyläyhteisöihin. Perinteinen sukujärjestelmä on matrilineaarinen, mutta avioliitto patrilokaalinen (vaimo muuttaa miehen perheeseen). Miesten ja naisten ikäryhmät muodostavat salaseuroja, jotka käyvät läpi monimutkaisia aikuistumisriittejä. Senufot ovat kuuluisia puisista rituaalinaamioistaan ja veistoksistaan. Käsityöläiset muodostavat maanviljelijöitä alempiarvoisia kastiryhmiä. Perinteiseen uskontoon kuuluu henkimaailma, jonka huipulla ovat maailman luoja Koulo Tyolo ja suojeleva esiäiti Katyelééó. Nykyään ehkä puolet senufoista on muslimeja. ==Lähteet== == Aiheesta muualla == Luokka:Burkina Fason etniset ryhmät Luokka:Malin etniset ryhmät Luokka:Norsunluurannikon etniset ryhmät
Lars Jørgen Madsen

Lars Jørgen Madsen (19. heinäkuuta 1871 - 1\. huhtikuuta 1925) oli tanskalainen ampuja ja olympiavoittaja. Hän osallistui Pariisin, Lontoon, Tukholman ja Antwerpenin olympialaisiin. Madsen voitti urallaan yhteensä viisi olympiamitalia, joista kaksi oli kultaisia, kaksi hopeisia ja yksi pronssinen. MM-kilpailuista Madsenin henkilökohtaisten mitalien lukumäärä oli yhdeksän, kolme kutakin väriä. Mukaan on laskettu vuoden 1900 olympiakisat, jolloin ammuttiin myös maailmanmestaruuksista. Lisäksi Madsenilla on neljä joukkuepronssia, joista viimeisin vapaapistoolijoukkueessa. Madsen voitti Loosduinenin MM-kisoissa 1899 vapaakiväärin tuloksella 943. Pariisin olympialaisissa 1900 Madsen voitti sotilaskiväärin pystyasennon tuloksella 305. Madsen ampui Wienin MM-kisoissa 1908 vapaakiväärin pystyasennon maailmanmestariksi pistein 317. Tukholman olympialaisissa 1912 hän voitti hopeaa vapaakiväärin kokonaiskilpailussa pistein 981. Madsen ampui vuonna 1899 vapaakiväärin 300 metrin 3 × 40 laukauksen maailmanennätyksen 943, joka ylitti Achille Parochen edellisenä vuonna ampuneen ennätyksen seitsemällä pisteellä. Ennätys pysyi voimassa vuoteen 1901, jolloin Emil Kellenberger rikkoi sen. == Lähteet == == Aiheesta muualla == *Madsenin profiili databaseolympics.com- sivustolla *Miesten mitalistit ISSF:n sivulla Luokka:Tanskalaiset olympiavoittajat Luokka:Tanskalaiset ampujat Luokka:Vuonna 1871 syntyneet Luokka:Vuonna 1925 kuolleet
Soninket

Soninket ovat mandelaista soninken kieltä puhuva kansa Malin luoteisosassa, Senegalin koillisosassa Bakelin seudulla ja Mauritanian eteläosassa. Erillisiä ryhmiä asuu myös Burkina Fasossa, Gambiassa, Guinea-Bissaussa ja Ranskassa. Soninkeja arvioidaan olevan noin 1,1 miljoonaa. Soninket olivat muinaisen Ghanan valtakunnan pääkansallisuus. Heidän alaryhmiään ovat aikaisemmin oman valtionsa muodostaneet diawarat ja maurilaistuneet azerit. Malissa monet soninket osaavat bambaraa, Senegalissa wolofia ja Mauritaniassa arabiaa. Kansan pääelinkeino on maanviljely. Tärkeimmät viljelykasvit ovat hirssi, durra, maissi, maapähkinä, riisi ja pavut. Rahakasveja ovat puuvilla, tupakka ja väri-indigo. Lisäksi harjoitetaan karjanhoitoa, kaupankäyntiä ja käsityöammatteja. Perinteinen asumus on aidan ympäröimä pyöreä tai neliskulmainen savitiilinen talo. Miehet pukeutuvat leveään paitaan ja housuihin, naiset käyttävät leninkiä, huivia ja kultakoruja. Ruokavalioon kuuluvat kuskus, kakkarat, hirssipuuro ja liha. Yhteiskunta on jakautunut kasteihin. Ylimpänä ovat hallitsijoiden jälkeläiset, talonpojat ja marabut, alimpana käsityöläisryhmät ja orjat. Orjia lukuun ottamatta kaikki kuuluvat suuriin sukuryhmiin. Suurperheeseen kuuluvat perheen pää, hänen nuoremmat veljensä ja heidän vaimonsa ja lapsensa. Avioliitto on patrilokaalinen (vaimo muuttaa miehen luokse) ja miesten moniavioisuus on yleistä. Soninkeilla on rikas suullinen kansanperinne, joka käsittää muun muassa griottien esittämiä kertovia runoja. Uskonnoltaan he ovat sunnimuslimeja. ==Lähteet== Luokka:Burkina Fason etniset ryhmät Luokka:Gambian etniset ryhmät Luokka:Guinea-Bissaun etniset ryhmät Luokka:Malin etniset ryhmät Luokka:Mauritanian etniset ryhmät Luokka:Ranskan etniset ryhmät Luokka:Senegalin etniset ryhmät
Djulat

Djulat ovat mandelaista djulan kieltä puhuva etninen ryhmä Norsunluurannikolla, Burkina Fason länsiosassa ja Malin eteläosassa. Vuonna 1983 heitä arvioitiin olevan 470 000 henkeä. Djulat ovat kieleltään ja kulttuurillaan lähellä bambaroita, mandinkoja ja markoja. He asuvat Norsunluurannikolla Odiennén, Touban, Séguélan ja Kongin seuduilla ja muualla etupäässä kaupungeissa. Djulat ovat saapuneet alueelle pohjoisesta ja sulauttaneet itseensä senufoja, daneja, bauleja ja muita kansoja. Bambaran yleiskieltä muistuttava djulan kielimuoto toimii Norsunluurannikolla ja Burkina Fasossa lingua francana. Djulien elinkeinoja ovat maanviljely ja karjanhoito sekä kaupungeissa kaupankäynti ja käsityöammatit. Länsi-Afrikassa myös muihin kansoihin kuuluvia kauppiaita kutsutaan usein djuliksi. Yhteiskunta perustuu suku- ja kastiryhmiin. Djulat ovat uskonnoltaan sunnalaisia muslimeja. He ovat levittäneet islamia myös muiden kansojen keskuuteen. ==Lähteet== Luokka:Burkina Fason etniset ryhmät Luokka:Malin etniset ryhmät Luokka:Norsunluurannikon etniset ryhmät
Bisat

Bisat (myös bissat) ovat Burkina Fasossa Tenkodogon eteläpuolella Valkoisen Voltan varrella, Nigeriassa Yelwan ympäristössä, Ghanan koillisosassa ja Beninissä asuva kansa. Vuonna 1980 heitä arvioitiin olevan 270 000 henkeä. Bisat puhuvat mandelaista kieltä. Pääelinkeinoja ovat maanviljely ja karjanhoito. Käsityöammatit ovat kehittyneitä. Uskonnoltaan bisat ovat muslimeja. ==Lähteet== Luokka:Beninin etniset ryhmät Luokka:Burkina Fason etniset ryhmät Luokka:Ghanan etniset ryhmät Luokka:Nigerian etniset ryhmät
Jurimetriikka

Jurimetriikka on oikeustieteellinen tutkimussuuntaus, joka tarkastelee oikeuden ja tekniikan suhteita. Sen piiriin kuuluvat monet oikeusinformatiikan keskeiset tutkimuskohteet. Alkuaan aputieteen asemassa olleesta jurimetriikasta muotoutui toisen maailmansodan jälkeen oma tutkimusalansa, kun oikeustieteilijät havaitsivat tietotekniikan seurannan oikeudellisesta näkökulmasta tarpeelliseksi. Sittemmin alan tutkimusta on tukenut Yhdysvaltain asianajajaliitto (ABA, American Bar Association). Alan keskeisenä julkaisukanavana toimii neljästi vuodessa ilmestyvä Jurimetrics Journal, jota julkaisee Arizonan valtionyliopisto.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 714–715. Yhdysvalloissa jurimetriikasta on muotoutunut oikeuden ja tietotekniikan suhteita tarkasteleva oikeustieteellinen keskustelufoorum. Euroopassa sitä harjoitetaan etenkin Rotterdamin yliopistossa Alankomaissa. Jurimetriikka- nimityksen ideoi yhdysvaltalainen Lee Loevinger (1913–2004) 1940-luvulla, kun oikeuselämä ja etenkin oikeustiede alkoi hyödyntää tietotekniikkaa yhtenä ensimmäisistä tieteistä. Yhdysvalloissa jurimetriikasta kehittyi kaksi toisilleen läheistä tutkimussuuntausta: tietotekniikkaan liittyviä oikeudellisia kysymyksiä tarkasteleva computer law ja oikeudellista tietoa ja oikeudellista tietojenkäsittelyä tarkasteleva computers and law. Manner- Euroopaan yhdysvaltalaiset käsitteet eivät juurtuneet. Päätöksenteon automatisointia koskeva tutkimus eli oikeuskybernetiikka koettiin liian suppeaksi käsitteeksi. Uuden tutkimusalan nimikkeeksi vakiintui saksalaista alkuperää oleva oikeusinformatiikka, josta on edetty informaatio- oikeuteen.Ahti Saarenpää: Oikeusinformatiikka. Teoksessa Urpo Kangas (toimittanut): Oikeustiede Suomessa 1900–2000, Werner Söderström lakitieto oy 1998, ISBN 951-670-017-9, sivut 211–212. ==Lähteet== Luokka:Oikeustiede
Kurt Meyer

Kurt "Panzermeyer" Meyer (23. joulukuuta 1910 – 23. joulukuuta 1961) oli saksalainen kenraalimajuri (SS-Brigadeführer) toisessa maailmansodassa. Meyer palveli SS-joukoissa vuodesta 1931 asti. Toisen maailmansodan aikana hän toimi Leibstandarte SS Adolf Hitlerissä panssarintorjuntakomppanian päällikkönä, tiedustelukomppanian päällikkönä ja tiedustelupataljoonan komentajana. Vuonna 1943 Meyer käskettiin 12. SS-panssaridivisioona Hitlerjugendiin panssarikrenatöörirykmentin komentajaksi. Hitlerjugend-divisioonan komentajan, SS-Brigadeführer Fritz Wittin kaaduttua kesäkuussa 1944 Meyer määrättiin divisioonan uudeksi komentajaksi. Meyer jäi belgialaisten vastarintataistelijoiden vangiksi syyskuussa 1944 ja hänet luovutettiin länsiliittoutuneille. Hänet tuomittiin sotarikoksista, aluksi kuolemaan, mutta tuomio muutettiin myöhemmin vankeusrangaistukseksi. Hän vapautui yhdeksän vuoden istumisen jälkeen ja toimi myöhemmin muun muassa Waffen-SS-veteraanien HIAG-järjestössä. Sodan aikana Meyer palkittiin ansioistaan taistelussa rautaristin ritariristillä tammenlehvin ja miekoin. == Aiheesta muualla == Luokka:SS-kenraalit Luokka:Sotarikoksista vankeuteen tuomitut Luokka:Vuonna 1910 syntyneet Luokka:Vuonna 1961 kuolleet
Hiippasammalet

Hiippasammalet (Orthotrichum) on hiippasammalten lahkoon kuuluva suku, johon kuuluu 18 Suomessa esiintyvää lajia. Iso- ja kertunhiippasammal ovat äärimmäisen uhanalaisia. Tunturihiippasammal on erittäin uhanalainen. Etelän-, aarni-, haka-, viiru- ja paasihiippasammalet ovat vaarantuneita. Tammihiippasammal on silmälläpidettävä. Muut lajit ovat elinvoimaisia, mutta vain haapa- ja tikanhiippasammal esiintyvät koko Suomessa. Hiippasammalet ovat pienikokoisia (0,5–5 cm). ==Suomessa esiintyvät hiippasammallajit== * Orthotrichum affine - puistohiippasammal * Orthotrichum alpestre - pahtahiippasammal * Orthotrichum anomalum - kalkkihiippasammal * Orthotrichum cupulatum - etelänhiippasammal * Orthotrichum diaphanum - tammihiippasammal * Orthotrichum gymnostomum - aarnihiippasammal * Orthotrichum lyellii - isohiippasammal * Orthotrichum obtusifolium - haapahiippasammal * Orthotrichum pallens - kalvashiippasammal * Orthotrichum patens - kertunhiippasammal * Orthotrichum pellucidum - tunturihiippasammal * Orthotrichum pumilum - pikkuhiippasammal * Orthotrichum pylasii - lokinhiippasammal * Orthotrichum rupestre - kalliohiippasammal * Orthotrichum speciosum - tikanhiippasammal * Orthotrichum stramineum - hakahiippasammal * Orthotrichum striatum - viiruhiippasammal * Orthotrichum urnigerum - paasihiippasammal ==Lähteet== *
Purnu

thumb|300px|Purnun näyttelyhalleja. thumb|300px|Purnun kesää 2009. Purnu on taidenäyttelykeskus Orivedellä. Kuvanveistäjä Aimo Tukiainen rakensi alueelle kesäateljeensa 1960-luvulla ja aloitti kesänäyttelytoiminnan 1967.Hannu Koskela: Kesänäyttelyt saivat alkunsa Purnusta. Apu-lehti 2017 Purnun mallin mukaan syntyi pian kesänäyttelyjä ympäri maata. Alueella on useita näyttelyhalleja ja perinnerakennuksia. Näyttelykeskuksen sijainti kauniissa rantamaisemassa tarjoaa runsaasti tilaa ulkoteoksille. Esiintymislava toimii myös kesäteatterina ja konserttipaikkana. Purnua ylläpitää vuonna 1994 perustettu Aimo Tukiaisen Purnun Säätiö, Säätiö esittelee Aimo Tukiaisen tuotantoa, tukee suomalaista nykytaidetta ja edistää kansankulttuuria. == Lähteet == ==Aiheesta muualla== *Purnu *Kesä 2011 näyttelyn omat kotisivut Luokka:Oriveden nähtävyydet Luokka:Oriveden rakennukset ja rakennelmat Luokka:Kesänäyttelypaikat
Luhtakuirisammalet

Luhtakuirisammalet (Calliergon) on palmikkosammalten lahkoon kuuluva suku, johon kuuluu 4 Suomessa esiintyvää lajia. Kaikki lajit ovat elinvoimaisia ja ne esiintyvät koko Suomessa. ==Suomessa esiintyvät luhtakuirisammallajit== * Calliergon cordifolium - luhtakuirisammal * Calliergon giganteum - hetekuirisammal * Calliergon megalophyllum - järvikuirisammal * Calliergon richardsonii - lettokuirisammal ==Lähteet== Luokka:Palmikkosammalet (lahko)
Rastasluurat

Rastasluurat (Myrmothera) on luurien heimoon kuuluva varpuslintusuku. Aikaisemmin suku on luettu kuuluvaksi muurien heimoon. Rastasluurien sukuun kuuluu BirdLifen mukaan kaksi lajia. == Rastasluuriin kuuluvia lajeja == * Rastasluura (Myrmothera campanisona) * Valkokurkkuluura (Myrmothera simplex) ==Lähteet== == Aiheesta muualla == *ITIS: Myrmothera Luokka:Luurat
Väinö Tiger

Väinö Tiger (23. tammikuuta 1896 Muhos – 30. kesäkuuta 1964) oli suomalainen Oulussa asunut taidemaalari. Tigerin vanhemmat olivat piirimaanmittari Oskar Tiger ja Greta Elisabeth o.s. Puusti. Hän kävi Taideteollista keskuskoulua 1915–1917 ja 1918–1919. Tiger osallistui Suomen Taiteilijain näyttelyihin vuosien 1921 ja 1945 välillä. == Teoksia == * Taivalkosken kirkon alttaritaulu "Jeesus Getsemanessa" 1934 * Rovaniemen kauppalanvaakuna (myöh. kaupunginvaakuna, poistui käytöstä 2006) == Lähteet == Luokka:Suomalaiset taidemaalarit Luokka:Vuonna 1896 syntyneet Luokka:Vuonna 1964 kuolleet
Nysämuurat

Nysämuurat (Chamaeza) on muurien heimoon kuuluva varpuslintusuku. Nysämuurien sukuun kuuluu BirdLifen mukaan kuusi lajia. == Nysämuuriin kuuluvia lajeja == * Isonysämuura (Chamaeza nobilis) * Nysämuura (Chamaeza campanisona) * Pitsinysämuura (Chamaeza ruficauda) * Raitanysämuura (Chamaeza mollissima) * Rinnenysämuura (Chamaeza meruloides) * Suomunysämuura (Chamaeza turdina) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Chamaeza Luokka:Muurat
Kevin Hagen

Kevin Hagen (3. huhtikuuta 1928 Chicago, Illinois, Yhdysvallat – 9. heinäkuuta 2005 Grants Pass, Oregon, Yhdysvallat) oli yhdysvaltalainen näyttelijä. Hän näytteli tohtori Bakeria televisiosarjassa Pieni talo preerialla. ==Ura== Sekalaisten opintojen jälkeen nuori Hagen matkusti Eurooppaan ja kierreltyään aikansa astui Yhdysvaltojen hallinnon palvelukseen Saksassa Wiesbadenissa. Kaksivuotisen sopimuksen päätyttyä hän palasi Yhdysvaltoihin. Opiskeltuaan vuoden verran oikeustiedettä hän totesi olevansa väärällä alalla. Koe- esiintymisen kautta hän vihdoin pääsi aloittamaan näyttelijänuran. Ensimmäinen palkkatyö oli kertarooli silloisessa suositussa radio- ja televisiosarjassa Dragnet. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2005 kuolleet
The Pretty Reckless

The Pretty Reckless on yhdysvaltalainen rockyhtye, joka perustettiin aiemmin näyttelijänä tunnetun Taylor Momsenin ympärille. Yhtyeen nimeksi piti alun perin tulla pelkkä The Reckless, mutta nimi vaihtui The Pretty Recklessiin tavaramerkkiongelmien takia. Momsen on ilmoittanut OK! Magazinen haastattelussa, että yhtye on allekirjoittanut levysopimuksen Interscope Records -levy-yhtiön kanssa. Aiemmin 2009 The Pretty Reckless oli kiertueella The Veronicas -yhtyeen kanssa. Toisessa haastattelussa Taylor lyhyesti keskusteli yhtyeen musiikista, sanoen, että ”se tulee olemaan erilaista kuin ihmiset odottavat” ja siinä on mukana synkkää soundia unohtamatta kuitenkaan keveyttä ja hauskuutta. MTV:n haastattelussa Momsen paljasti yhtyeen vaikutteiksi The Beatlesin lisäksi useita grunge-yhtyeitä, kuten Soundgarden, Audioslave ja Nirvana. Hän myös mainitsi omiksi vaikutteikseen Debbie Harryn, Joan Jettin ja Cherie Currien. ==Historia== * 17. elokuuta 2009 yhtyeen MySpace-sivulla julkaistiin demot lauluista ”Zombie” ja ”He Loves You”. * 30. joulukuuta 2009 yhtye julkaisi uuden promokappaleen ”Make Me Wanna Die”. Laulu oli ladattavana Interscope Recordsin nettisivuilla. * ”Make Me Wanna Die” on uuden elokuvan Kick-Ass ääniraidalla, ja on bändin ensimmäinen single (17. maaliskuuta 2010). * Bändin debyyttialbumi Light Me Up julkaistiin elokuussa 2010. * The Pretty Reckless on esiintynyt Bamboozle Music Festivalissa 1. maaliskuuta 2010. * The Pretty Reckless soittaa koko Warped Tour 2010:n. ==Diskografia== ===Albumit=== * Light Me Up (2010) * Going To Hell (2014) * Who You Selling For (2016) * Death by Rock and Roll (2021) * Other Worlds" (2022) (sisältää remixejä ja akustisia versioita edellisten albumien kappaleista) ===EP:t=== * The Pretty Reckless (2010) * Hit Me Like a Man (2012) ===Singlet=== *"Make Me Wanna Die" (2010) *"Miss Nothing" (2010) *"Just Tonight" (2010) *"Kill Me" (2012) *"Going to Hell" (2013) *"Heaven Knows" (2013) *"Messed Up World (F'd Up World)" (2014) *"House on a Hill" (2014) *"Follow Me Down" (2014) *"Take Me Down" (2016) *"Oh My God" (2016) *"Back to the River" (feat. Warren Haynes) (2017) *"Death by Rock and Roll" (2020) *"And So It Went" (feat. Tom Morello) (2021) *"Only Love Can Save Me Now" (feat. Kim Thayil & Matt Cameron) (2021) ==Aiheesta muualla== * Yhtyeen kotisivu Luokka:Yhdysvaltalaiset rockyhtyeet Luokka:Yhdysvaltalaiset post-grunge- yhtyeet Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit
Pst/Q

Mats Petter Stenqvist (s. 28. maaliskuuta 1975 Göteborg, Ruotsi) tunnetaan paremmin taiteilijanimellään Pst/Q on ruotsalainen hip hop -artisti ja sanoittaja. Hän kuuluu Mobbade Barn Med Automatvapen -nimiseen hip hop -ryhmään, jonka kanssa on julkaissut kolme studioalbumia. Pst/Q on julkaissut myös kaksi sooloalbumia. == Diskografia == * Pluralis Majestatis, (2000) * Natt klockan tolv på dagen (2002) == Aiheesta muualla == * Pst/Q MySpace -sivustolla Luokka:Ruotsalaiset hip hop -artistit Luokka:Vuonna 1975 syntyneet Luokka:Elävät henkilöt
Just Push Play

Just Push Play on yhdysvaltalaisen hard rock -yhtye Aerosmithin vuonna 2001 julkaistu kolmastoista albumi. Singleinä julkaistiin kappaleet ”Jaded”, ”Fly Away from Here”, ”Sunshine” ja ”Just Push Play”. == Kappaleet == # ”Beyond Beautiful” - 4.45 # ”Just Push Play” - 3.51 # ”Jaded” - 3.34 # ”Fly Away from Here” - 5.01 # ”Trip Hoppin’” - 4.27 # ”Sunshine” - 3.37 # ”Under My Skin” - 3.45 # ”Luv Lies” - 4.26 # ”Outta Your Head” - 3.22 # ”Drop Dead Gorgeous” - 3.42 # ”Light Inside” - 3.34 # ”Avant Garden” - 4.52 * Piiloraita ”Under My Skin Reprise” alkaa noin 45 sekuntia viimeisen kappaleen jälkeen ja soi noin minuutin. == Kokoonpano == * Steven Tyler - laulu, huuliharppu, piano, lyömäsoittimet, rummut * Joe Perry - kitara, taustalaulu * Brad Whitford - kitara * Joey Kramer - rummut * Tom Hamilton - basso == Lähteet == Luokka:Aerosmithin albumit Luokka:Vuoden 2001 albumit
Kääpiöparta-agama

Kääpiöparta-agama (Pogona henrylawsoni) on agamien heimoon kuuluva liskolaji, jota tavataan Koillis-Australian sisämaassa. Se on sukunsa lajeista pienin ja kasvaa 22–28 cm pitkäksi. Kääpiöparta-agama on sekasyöjä, jolle maistuvat hyönteisten lisäksi kasvikset.Faunatar Kääpiöparta-agama muistuttaa ulkonäöltään parta-agamaa, mutta on kooltaan noin puolet siitä. Sen kuono on lyhyempi, siltä puuttuu vaikuttava "parta" ja sen niskassa olevat piikit ovat lyhyemmät kuin suurikokoisemmalla sukulaisellaan. == Lähteet == Luokka:Agamat Luokka:Lemmikkimatelijat
Mobbade Barn Med Automatvapen

Mobbade Barn Med Automatvapen (lyh. MBMA, suom. Kiusatut lapset automaattiaseiden kera) on ruotsalainen kolmihenkinen hip hop -yhtye. Yhtyeeseen kuuluvat MC:t Organism 12 ja Pst/Q sekä DJ DJ Large. Yhtye on julkaissut kolme studioalbumia. == Diskografia == * Vulgära vovvar (2000) * Musiken/Stress syndrome (2002) (Form Onen kanssa) * Nu ännu drygare (2003) == Aiheesta muualla == * MBMA MySpace -sivustolla * MBMA Live @ Hultsfred 2003 Luokka:Ruotsalaiset hip hop -yhtyeet
Jalo Heikkinen

Jalo Aarre Heikkinen (23. helmikuuta 1942 Suomussalmi – 21. marraskuuta 2020 SuomussalmiKuolinilmoitus. Helsingin Sanomat 28.11.2020, s. C 18.) oli suomalainen kirjailija, koulutukseltaan filosofian lisensiaatti. Kirjailija, kulttuurisihteeri Jalo Heikkisen kotitalo Rauhala on Pesiönlahden takana Kylmälläniemellä. Jalon isä Rauhalan Setti oli tunnettuja Kurimon Heikkisiä. Jalo Heikkinen on monissa teoksissaan tallentanut suomussalmelaista elämänmenoa aina lapsuusmuistoistaan alkaen. Merkittävän elämäntyön hän teki Ilmari Kiannon tuotannon järjestelijänä ja tutkijana. == Teoksia == * Kolhoosi: Romaani. Otava 1968 * Nälkämaan marssi: Romaani. Otava 1969 * Viides mahti: Romaani. Otava 1970 * Tervakaupungin kasvatti: Silmäys Oulun osuuskaupan 75-vuotiseen historiaan. Oulun osuuskauppa 1977 * Suomussalmi kotiseutu: Kaihoisia katkelmia. Kuvat Jorma Komulainen. Otava 1979 * Veteraani: Näytelmä. Yleisrdio 1983 * Turjanlinna, kadonnutta etsimässa. Kuvat Markus Heikkinen. Otava 1986. (2. painos Ilmari Kianto-seura, Suomussalmi 2002.) * Kainuu, matkojen maa: Näkyjä ja näkemyksiä. Kuvat Markus Heikkinen. Kainuun kulttuurilautakunnat 1992 * Maalaistarinoita: Tutkielmia ja kolme kirjaa. Suomussalmen kulttuurilautakunta 1994 * Marjamiehen muistelmia. Suomussalmen kulttuurilautakunta 1996 * Vieraita ihmisiä: Omaa ja lainattua. Suomussalmen kulttuurilautakunta 2000 * Ilmari Kiannon nuoruudenrunoja 1: Ma poika pohjolan. Runoja vuodesta 1891 vuoden 1894 tammikuun loppuun. Toimittanut Jalo Heikkinen. Suomussalmen kulttuurilautakunta 2001. == Lähteet == == Aiheesta muualla == *Jalo Heikkisen muistokirjoitus Helsingin Sanomissa Luokka:Suomalaiset kirjailijat Luokka:Vuonna 1942 syntyneet Luokka:Vuonna 2020 kuolleet
James R. Schlesinger

James Rodney Schlesinger (15. helmikuuta 1929 New York, New York – 27. maaliskuuta 2014 Baltimore, Maryland) oli yhdysvaltalainen republikaanisen puolueen poliitikko. Hän toimi vuosina 1973–1975 maansa puolustus- ja vuosina 1977–1979 energiaministerinä. Vuosina 1971–1973 hän oli Yhdysvaltain atomienergiakomission puheenjohtaja ja vuonna 1973 keskustiedustelupalvelun johtaja. Schlesinger syntyi juutalaiseen perheeseen New Yorkissa mutta kääntyi myöhemmin luterilaiseen kristinuskoon. Hän opiskeli taloustiedettä Harvardin yliopistossa ja opetti sitten alaa itse. 1960-luvulla hän työskenteli RAND Corporationille. Sittemmin hän työskenteli muun muassa vanhempana neuvonantajana Lehman Brothersille. Schlesinger meni vuonna 1954 naimisiin Rachel Line Mellingerin (k. 1995) kanssa. Pari sai kahdeksan lasta.NNDB == Lähteet == == Aiheesta muualla == Luokka:CIA:n johtajat Luokka:Yhdysvaltain energiaministerit Luokka:Yhdysvaltain puolustusministerit Luokka:Yhdysvaltalaiset republikaanipoliitikot Luokka:Nixonin hallituksen jäsenet Luokka:Gerald Fordin hallituksen jäsenet Luokka:Jimmy Carterin hallituksen jäsenet Luokka:Vuonna 1929 syntyneet Luokka:Vuonna 2014 kuolleet
Winnetou

Winnetou on fiktiivinen intiaani, joka esiintyy useissa saksalaisen Karl Mayn seikkailukirjoissa. Hän kuuluu apassien heimoon, tarkemmin sanottuna mescaleroihin. Winnetou kulkee usein Old Shatterhandin kanssa. Winnetousta on tehty sarja elokuvia 1960-luvulla ja minisarja Saksan televisioon.The characters in Karl May's famous 'Winnetou' series dw.com 22.12.2016. Viitattu 28.7.2020. Winnetoun roolissa filmatisoinneissa on ollut esimerkiksi Pierre Brice. ==Lähteet== ==Aiheesta muualla== * Winnetou has Arrived once again: The German Fascination with the Works of Karl May Luokka:Kirjallisuuden henkilöhahmot
Helena Junttila

Helena Junttila (15. helmikuuta 1963 Simo) on lappilainen taidemaalari. Hän varttui Kittilässä ja Sodankylän Askan kylässä. Hän asuu Sodankylän Askassa taiteilijakylässä. == Ura == Junttila valmistui Vapaan taidekoulun ammatilliselta linjalta Helsingissä vuonna 1989. Helena Junttila on tullut tunnetuksi tussipiirroksista ja maalauksista, joissa hän kuvaa ihmistä eläinten, kasvien, myyttisten hahmojen ja luonnonvoimien kanssa. Eläimistä etenkin karhu toistuu usein Junttilan teoksissa.Aineen taidemuseon kuvaus, Viitattu 10.8.2009. Junttilan teoksia on ollut esillä eri puolilla maailmaa. Hänen teoksiaan kuuluu Rovaniemen taidemuseon kokoelmiin. Junttila on Suomen taidemaalariliiton jäsen vuodesta 1996 ja kuuluu Lapin Taiteilijaseuraan, jonka hallituksen jäsen hän oli vuosina 1997–1999 ja 2001–2007 sekä puheenjohtaja 2005–2006. Vuonna 2006 Junttila oli ehdolla Garnegie Award -näyttelyyn. ===Tunnustuksia=== Lapin taidetoimikunta palkitsi Junttilan vuonna 2013 Lapin taide-elämän puolesta tehdystä työstä. Vuonna 2016 Junttila oli LuostoClassicin vuoden taiteilija. Junttila sai Lapin rahastolta 2014 visuaalisten taiteiden kokovuotisen 22 000 euron apurahan. Vuonna 2011 hän sai Lapin taidetoimikunnalta 500 euron kohdeapurahan. == Yksityiselämä == Helena Junttilan puoliso on graafikko Jukka Tarkiainen.Helena Junttila on Einari Junttilan lapsenlapsi. == Kirjallisuus == Helena Junttila. Kustannus-Puntsi, 2004 ISBN 952-5343-23-5 == Lähteet == ==Aiheesta muualla== *Helena Junttilan sivusto *Artikkeli Kaltiossa Luokka:Suomalaiset taidemaalarit Luokka:Vuonna 1963 syntyneet Luokka:Elävät henkilöt
Organism 12

Per Johan Hellqvist tunnetaan paremmin taiteilijanimellä Organsim 12 (myös Organismen) (syn. 7. maaliskuuta 1980, Uppsala, Ruotsi) on ruotsalainen rap -artisti. Hän on tullut tunnettuksi Mobbade Barn Med Automatvapen - hip hop -yhtyeen jäsenenä. Organism 12 -nimi tulee The Cat from Outer Space -elokuvan Org 12 -nimisestä henkilöstä. == Diskografia == * 1998: Full och förvirrad * 1999: Den där Herr Ågren * 2001: Bakom kulisserna * 2002: Ett hund * 2004: Petar på döda saker med pinnar * 2005: Garotta Di Ansjovis * 2006: Versioner vol. 1 * 2007: Versioner vol. 2 * 2009: Bill & Bull * 2009: Om gud vill och vädret tillåter == Muut nimet == Organism 12 tunnetaan myös seuraavilla nimillä: * Organismen * Ågren * Floyd forward * Gudfadern från Luthagen * Herr Ågren * Påvel Rammel J.r * Flow Labero * Organismen * Kebne Kaiser * Organist Tom * Organisten Tomb * Organisten Luokka:Ruotsalaiset hip hop -artistit Luokka:Vuonna 1980 syntyneet Luokka:Elävät henkilöt
Rahkasammalet (luokka)

Rahkasammalten luokka (Sphagnopsida) on yksi neljästä lehtisammalten kaareen kuuluvista luokista. Rahkasammalten luokassa on vain yksi lahko, rahkasammalten lahko (Sphagnales). Myös tämä sisältää vain yhden heimon (Sphagnaceae), johon kuuluu yksi suku rahkasammalet (Sphagnum). Eli rahkasammalten luokkaan kuuluu vain yhden suvun (Sphagnum) lajeja. == Katso myös == * karstasammalten luokka * karhunsammalten luokka * aitosammalten luokka ==Lähteet== *
Karstasammalet (luokka)

Karstasammalten luokka (Andreaeopsida) on yksi neljästä lehtisammalten kaareen kuuluvista luokista. Karstasammalten luokassa on vain yksi lahko, karstasammalten lahko (Andreaeales). Myös tämä sisältää vain yhden heimon (Andreaeaceae), johon kuuluu yksi suku karstasammalet (Andreaea). Eli karstasammalten luokkaan kuuluu vain yhden suvun (Andreaea) lajeja. == Katso myös == * rahkasammalten luokka * karhunsammalten luokka * aitosammalten luokka ==Lähteet== *
DJ Large

DJ Large (myös Large Vegas) (oikealta nimeltään Jan Mattias Hedbom, s. 18. syyskuuta 1979, Uppsala, Ruotsi) on ruotsalainen Mobbade Barn Med Automatvapen -hip hop -yhtyeen DJ. Luokka:Ruotsalaiset DJ:t Luokka:Ruotsalaiset hip hop -artistit Luokka:Vuonna 1979 syntyneet Luokka:Elävät henkilöt
Andres Põder

Andres Põder (s. 22. marraskuuta 1949 Haapsalu) on virolainen evankelis- luterilaisen kirkon arkkipiispa, pappi ja poliitikko. Hänet valittiin arkkipiispaksi 24. marraskuuta 2004, ja hän astui virkaan 2. helmikuuta 2005. Hänen virkakautensa päättyi tammikuussa 2015. Põderin edeltäjä oli Jaan Kiivit nuorempi. Põder on naimisissa,Rev. Andres Põder Elected Archbishop of Estonian Church ja hänellä on kaksi poikaa, jotka ovat kumpikin teologeja. Hänen tyttärensä kuoli vuonna 2004.Eesti Evangeelse Luterliku Kiriku uus peapiiskop on Andres Põder Põder opiskeli kirkon teologisessa instituutissa, sai pappisvihkimyksen 19. syyskuuta 1976 ja palveli useita seurakuntia vuosina 1976–2005. Hän toimi vuosina 1990–2005 kirkon konsistorion asessorina ja Pärnun rovastikunnan rovastina. Hän myös luennoi teologisessa instituutissa.Euroopan parlamentin puhemies sekä Eurooppa-neuvoston ja Euroopan komission puheenjohtajat tapasivat suurten uskontokuntien korkea- arvoisia edustajia keskustellakseen ihmisarvokysymyksistä Poliittisella urallaan Põder toimi Pärnun kaupunginvaltuuston varapuhemiehenä ja sen opetuslautakunnan puhemiehenä. Hän oli myös aikoinaan Viron kongressin jäsen. Hän oli Viron kristillis-demokraattisen liiton perustajajäseniä 1980-luvun lopulla ja vaikutti sittemmin isänmaaliitossa. Hänestä tuli vuonna 2001 Pyhän Konstantinus Suuren ritarikunnan jäsen.Eesti Evangeelne Luterlik Kirik: Peapiiskop Andres Põder == Lähteet == Luokka:Isänmaaliiton poliitikot Luokka:Vuonna 1949 syntyneet Luokka:Elävät henkilöt Luokka:Viron luterilaiset arkkipiispat
Karhunsammalet (luokka)

Karhunsammalten luokka (Polytrichopsida) on yksi neljästä lehtisammalten kaareen kuuluvasta luokasta. Karhunsammalten luokassa on vain yksi lahko, karhunsammalten lahko (Polytrichales), sen jälkeen kun lahosammalten lahko (Tetraphidales) on siirretty aitosammalten luokkaan. Karhunsammalten lahko sisältää vain yhden heimon (Polytrichaceae). == Katso myös == * rahkasammalten luokka * karstasammalten luokka * aitosammalten luokka ==Lähteet== *
Trinitat Novan metroasema

Trinitat Nova on Barcelonan metron linjojen 3, 4 ja 11 asema. Se sijaitsee Trinitat Novan kaupunginosassa Nou Barrisin alueella Barcelonan koillisosassa. Se avattiin vuonna 1999 linjan 4 asemana. Vuonna 2003 otettiin käyttöön jatkoyhteytenä toimiva linja 11. Lokakuussa 2008 myös linja 3 saavutti Trinitat Novan aseman. == Lähteet == == Aiheesta muualla == *Trinitat Nova Trens de Catalunya -sivustolla Luokka:Barcelonan metroasemat
Rosvomuurat

Rosvomuurat (Pittasoma) on töpökkien heimoon kuuluva varpuslintusuku. Rosvomuurien sukuun kuuluu BirdLifen mukaan kaksi lajia. Aiemmin suku luettiin kuuluvaksi muuriin. == Rosvomuuriin kuuluvia lajeja == * Rosvomuura (Pittasoma rufopileatum) * Suomuvatsamuura (Pittasoma michleri) ==Lähteet== == Aiheesta muualla == *ITIS: Pittasoma Luokka:Töpökät
Lasse Heikkilä

Lasse Heikkilä on ainakin seuraavien henkilöiden nimi: * Lasse Heikkilä (1925–1961), runoilija * Lasse Heikkilä (1929–2009), pesäpalloilija * Lasse Heikkilä (s. 1934), jääkiekkovaikuttaja * Lasse Heikkilä (s. 1961), säveltäjä.
Jesper Åberg

Åberg Jesper Georg Peter (s. 1967) on suomalainen yritysjohtaja, joka toimii K-Market-ketjun johtajana. Ennen K-ryhmään siirtymistään Åberg työskenteli Cloetta Fazerin toimitusjohtajana 2007–2009. Åberg aloitti Fazerilla vuonna 1994 controller-tehtäviin. Fazerin ja ruotsalaisen Cloettan yhdistyessä vuonna 2000 hänet nimitettiin Cloetta Fazerin business controlleriksi ja konsernin johtoryhmän jäseneksi. Åberg työskenteli Cloetta Fazerin toimitusjohtajana tammikuusta 2007 lähtien. Fazer Makeiset syntyi, kun Cloetta Fazerin makeisliiketoiminta siirtyi takaisin Fazerille vuonna 2009. Samalla Åbergista tuli Fazer Makeisten toimitusjohtaja. Åberg on opiskellut Svenska handelshögskolanissa ja on koulutukseltaan kauppatieteiden maisteri. ==Lähteet== ==Aiheesta muualla== * Åberg liputtaa sinisen puolesta. Talouselämä 11.8.2008. Luokka:Suomalaiset yritysjohtajat Luokka:Vuonna 1967 syntyneet Luokka:Elävät henkilöt
Paul Rodriguez Jr

Paul Rodriguez Jr. (lempinimi P-Rod, s. 31. joulukuuta 1984) on yhdysvaltalainen rullalautailija. Hänen isänsä on koomikko Paul Rodriguez. Hän sijoittui ensimmäiselle sijalle X Games -kilpailun rullalautailussa neljä kertaa. Lisäksi Rodriguez valmistaa omat lautansa. == Lähteet == Luokka:Yhdysvaltalaiset rullalautailijat Luokka:Vuonna 1984 syntyneet Luokka:Elävät henkilöt